આ ખેડૂત કરજને લીધે તથા સતત પાક નિષ્ફળ જતાં કંટાળી ગયો હતો. તેણે કરેલી આત્મહત્યાની જાણ શુક્રવારે સાંજે થઈ હતી. શુક્રવારે બપોરે તે ખેતરમાં ગયો હતો અને સાંજે છ વાગ્યાની આસપાસ આપઘાત કર્યો હતો. તેના પર કુલ 2,40,000 રૂપિયાનું બે બૅન્કનું કરજ હતું. તેના પરિવારમાં પત્ની, દીકરો અને પાંચ પરિણીત દીકરીઓ છે. ખાસ તો એ આ પાંચેપાંચ દીકરીઓ પિયર આવી હતી ત્યારે આ ઘટના બની હતી. સાંજે મોડું થઈ જતાં દીકરો અને ભત્રીજો તેમને શોધવા નીકળ્યા હતા ત્યારે ખેતરમાં આગ અને અસ્થિ જોઈને બન્નેને આંચકો લાગ્યો હતો. પોલીસ અને ડૉક્ટરો પણ ઘટનાસ્થળે પહોંચી ગયા હતા.